Viborger Samler, 1842-07-26
Jndenlandske Efterretninger. Roeskildske Stænder. J det syvende og ottende Møde har Commissarius endvidere forelagt Forsamlingen Følgende: Udfast til en Anordning, ang. Maaden, hvorpaa Bekjendere af den mosaiske Tro for Fremtiden skulde eedfæstes, (Comitee: Prof. Ussing, Biskop Mynster, Provst Plesner); Placat ang. Autorisation af et Handelsted ved Seidesfjord i Jslands Nord- og Øster-Amt, samt ved Portland (Dyrholar) i Jslands Sønder-Amt. (Comitee: Amtm. Johnsson, Etatsr. Hvidt, Amtm. Tillisch); Udkast til en Frdn. ang. Forbedring i den islandske Geistligheds Kaar. (Comitee: Amtm. Johnsson, Etatsr. Finn Magnussen, Biskop Mynster); Udkast til en Anordn. om Borger og Almueskolevæsenet i Kjøbenhavn. (Comitee: Prof. David, Etatsr. Bang, Etatsraad Estrup, Provst Plesner, Gross. Meiner); Udkast til en Placat ang, en aarlig Afgift til nye hensigtsmæssige Straffeanstalters Opførelse og Jndretning. (Comitee: Canc. Feddersen, Amtm. Tillisch, Kmherre Castenschjold, Canc. Bang og Justitsr. Harhoff); J dette Udkasts § 1 hedder det: For at tilveiebringe de fornødne Midler til nye hensigtsmæssige Straffeanstalters Opførelse og Indretning, vil der i Aaret 1843. overalt i Vort Rige Danmark blive at opkræve 21 s. af hver Td. Hartkorn Ager og Eng, frit saavelsom ufrit, dog med Undtagelse af Kjøbstadhartkornet, og halvt saameget af hver Td. Hartkorn Skov- og Mølleskyld, ligeledes uden Forskjel mellem frit og ufrit, men med Undtagelse af Kjøbstædernes Hartkorn, samt en Sum af 18,500 Rbd. (der udgjør omtr. 1/3 af bemeldte Afgifts Beløb af Vor kongelige Residentsstad Kjøbenhavn og ligesaa Meget af samtlige øvrige Kjøbstæder i Riget. Udkastet bestemmer, at der skal udarbeides, Bygningsplaner for følgende nye Straffeanstalter for Mandsfanger: for Østifterne: a) et Forbedringshuus i Kjøbenhavn eller i Nærheden af Hovedstaden; b) et Tugthuus, der, naar anden hensigtsmæssig Plads kan udfindes, bliver at gjenopføre paa den afbrændte Straffeanstalts Grund paa Christianshavn; for Jylland: c og d) et Forbedringshuus og et Tugthuus i eller ved Horsens. Saafremt det bliver muligt at omflytte de i Tugthusene i Odense og Møen værende Fanger til de større Straffeanstalter, blive hine Tugthuse at nedlægge, og vil Hs. M. dernæst tage under nærmere Overveielse, om Bygningerne hensigtsmæssigen kunne være at anvende som Tvangsarbeidshuse til Optagelse af Løsgængere, Betlere og modvillige Fattige. Udkast til en Frd, hvorved den, Minoriteten i Stænderforsamlingerne tilkommende Ret til at erholde sit afvigende Votum optaget i Forsamlingernes Betænkninger eller Andragender nærmere bestemmes. Til Comitee for dette, som bekjendt, ved Kmh. Castenschjold foranledigede, men af den jydske Stænderforsamling eenstemmig fraraadede Lovudkast valgtes: Prof. Ussing, Cand. Lehmann og Etatsr. Hvidt. J Anledning af Prof. Algreen Ussings Andragende om Finantsvæsenet (see d. Bl. Nr. 112) blev der eenstemmig besluttet Nedsættelse af en Comitee, hvortil valgtes: Etatsr. Hvidt, Prof. David, Etatsr. Bang, Prof. Algreen-Ussing, Grosserer A. N. Hansen, Etatsr. Neergaard, Kmh. Sehestedt-Juel, Kmh. Scavenius og Fattigvæsensdirecteur Herforth. Præsidenten havde endvidere modtaget følgende private Andragender: Kmherre Abrahamson: Andragende om Forelægning for Stænderne i 1844 af et Lovudkast angaaende Jndførelse af almindelig Værnepligt.